
            Nr.  126/XVIII/3


AVIZ

asupra proiectului de Lege privind aprobarea Ordonanţei de urgenţă nr.48/2000 privind comasarea Agenţiei Române de Dezvoltare şi Agenţiei Naţionale pentru Întreprinderile Mici şi Mijlocii cu Agenţia 

Naţională pentru Dezvoltare Regională



În conformitate cu prevederile art.86 şi 102 din Regulamentul Camerei Deputaţilor, Comisia pentru industrii şi servicii a fost sesizată cu adresa nr.216 din 15 mai 2000 pentru dezbaterea şi avizarea acestui proiect de lege.



În cadrul şedinţei din data de 18 mai 2000 comisia a examinat proiectul de lege supus dezbaterii şi a hotărât respingerea acestui act legislativ din următoarele motive:



- cele 3 agenţii - actualmente - au obiective diferite şi distincte ce conduc la realizarea unor sarcini bine conturate pentru actuala etapă a ţării noastre;



- comasarea - care se propune - pierde esenţialul obiectivelor urmărite de fiecare agenţie, iar responsabilitatea acestora se diminuează la maximum;



- comasarea din ordonanţă este propusă pentru a realiza un angajament formal al Guvernului şi nicidecum a îmbunătăţi activitatea la nivel naţional privind rentabilizarea acestor organisme.



Prezentul aviz urmează a fi trimis Comisiei pentru politică economică, reformă şi privatizare care este sesizată în fond.



Conform art.74 alin.(2) din Constituţia României proiectul de lege supus dezbaterii are un caracter de lege ordinară.

PREŞEDINTE,                                           SECRETAR,

       Dan Ioan Popescu                                         Ioan Bivolaru

Expert,

Iulian Ceauşu

